Kokkuvõtteks võib öelda, et nii viletsat kaitsemängu mängis meie võistkond viimati kevadel põhiturniiril Atlantise vastu. Kohati mängisime korralikult, kuid siis jälle eksisime lubamatult. Vastaste mäng polnud midagi erilist, lihtsalt meie tegutsemine kaitses ei kannatanud mingit kriitikat. Positiivsema külje pealt võib siiski välja tuua, et me ei visanud raskel hetkel püssi põõsasse, vaid võitlesime mängu tagasi. Selle hooaja parima mängu tegi Silver,  samuti paistis hingestatud mänguga silma Marek. Margo lõi rünnakul hästi teravust, Merlis võitles mehiselt.